|  |  |
| --- | --- |
|  | Por samtitolaj artikoloj vidu la paĝojn Wollerau (stacidomo) kaj Wilen bei Wollerau (stacidomo). |



**Wollerau** (prononcu *voleraŭ*) estas komunumo en la distrikto Höfe en Kantono Ŝvico, Svislando. Ĝi havis 6 960 loĝantojn je la 31-a de decembro 2009. La komunumo estas ŝatata loko por riĉuloj pro ĝiaj malaltaj
impostoj kaj ĝia bela loĝsituo ĉe la lago kaj la proksimeco al la urbo Zuriko. Tial dum la lastaj jaroj ĝia loĝantaro multe kreskis.

Geografio
---------

Wollerau situas ĉe la norda deklivo de Zimmerberg super la Lago de Zuriko. La komunuma teritorio etendiĝas de la lagobordo ĝis aliflanke de la kresto de la montoĉeno de Zimmerberg, kaj en sudo ankaŭ entenas parton de la valo de la rivero Sihl, kiu trafluas la sudan parton de la komunumo.

Najbaraj komunumoj
------------------

La komunumo Wollerau limas en nordokcidento kaj nordo al la komunumo Richterswil (ZH), en oriento al Freienbach, en sudoriento al Feusisberg, kaj en nordokcidento al Hütten (ZH).

Trafiko
-------

Tra Wollerau pasas la trajnlinio de la Svisaj Sudorientaj Fervojoj de Sankt-Galo tra Rapperswil, Pfäffikon al Lucerno. Paralele al la Lago de Zuriko kondukas la svisa aŭtovojo A3 de Zuriko al Koiro, al kiu Wollerau posedas propran alveturejon.

Gravaj personecoj
-----------------

En Wollerau loĝas inter aliaj famuloj la konata monda tenisĉampiono Roger Federer.

Historio
--------

Wollerau nomiĝis ĝis la 19-a jarcento *Hinterer Hof* (Malantaŭa Bieno). Ĝi dum mezepoko apartenis al la Grafejo de Rapperswil. En la jaro 1342 *Jakob Brun*, la frato de la zurika urbestro *Rudolf Brun*, akiris la bienon. Dum la Malnova Zurika Milito Zuriko devis cedin la bienon al Ŝvico. Religie la Malantaŭa Bieno ĝis 1536 apartenis al la paroĥo Richterswil, tiam ĝi fariĝis propra paroĥo, ĉar Richterswil aliĝis en la jaro 1529 al la reformacio, dum la Malantaŭa Bieno restis katolika. La rivereto Krebsbach ek de tiam formis la okcidentan limon. Dum la epoko de la Helveta Respubliko la Malantaŭa Bieno apartenis dum kvin jaroj al la distrikto Rapperswil de la Kantono Linth, en la jaro 1803 ĝi estis atribuita al la distrikto Höfe. Dum la skismo de Kantono Ŝvico inter 1831 ĝis 1833 Wollerau restis fidela al Ŝvico.

Notoj kaj referencoj
--------------------

1. ↑  Fonto: Teksto pri la historio de Wollerau en la komunuma retejo

Vidu ankaŭ
----------

* Wollerau (stacidomo)
* Wilen bei Wollerau (stacidomo)
* Riedmatt SZ (stacidomo)

Eksteraj ligiloj
----------------

* Kategorio Wollerau en la Vikimedia Komunejo (Multrimedaj datumoj)

* Oficiala retejo de la komunumo Wollerau

Bildoj
------

* Katolika preĝejoKatolika preĝejo
* Interno de la katolika preĝejoInterno de la katolika preĝejo
* Kafejo HolzofeKafejo Holzofe
* Gastejo Wirtschaft zum gmurete HusGastejo *Wirtschaft zum gmurete Hus*
* Komunuma domoKomunuma domo
* Nova baza lernejoNova baza lernejo
* Stacidomo de WollerauStacidomo de Wollerau
* Rigardo de la preĝejo al la direkto de la lago, maldekstre en la bildo la lernejoRigardo de la preĝejo al la direkto de la lago, maldekstre en la bildo la lernejo

  


|  |  |  |  |
| --- | --- | --- | --- |
| 

| v • d • rKomunumoj de la distrikto Höfe |
| --- |
| maldekstra*Komunumoj:*Feusisberg • Freienbach • **Wollerau***Vilaĝoj sen komunuma statuso:*Bäch • Biberbrugg • Hurden • **Pfäffikon** • Schindellegi • Ufenau • Wilen ĉe Wollerau |  |

 |


|  |  |
| --- | --- |
| Bibliotekoj | * PeEnEo: 339668
* GND: 4066900-2
* LCCN: no96038015
* VIAF: 145721871
* BNF: 119748563
* NKC: ge881842
 |